Novak Djokovic miwiti turnamen kanthi cara ingkang sami kados padatanipun nalika piyambakipun saged menang turnamen wonten ing Roma, main kanthi sampurna lan saged ngasoraken Thiemo de Bakker 6–2, 6–1, 6–3 ing puteran kaping sapisan. Pasarta saking Argentina, Juan Martín del Potro ugi saged ngasoraken Ivo Karlovic kanthi skor 6–7(7), 6–3, 7–5, 6–4. Sapérangan ageng unggulan sanèsipun saged kasil ngliwati tantangan ingkang wonten, nanging boten makaten kanggé pasarta saking Perancis Stephané Robert. Unggulan kaping 6 lan ugi semifinalis 2010 Tomáš Berdych saged menang kanthi skor 3-6, 3-6, 6-2, 6-2, 9-7, déné pasarta saking Bèlgi Steve Darcis saged ngasoraken pasarta saking Ceko, Radek Štěpánek 7–5, 6–3, 6–0, lan para unggulan ingkang kapérang saking Gaël Monfils, Nikolay Davydenko, Janko Tipsarevic, Thomaz Bellucci, Mikhail Youzhny, Mardy Fish lan Viktor Troicki ugi kasil lolos puteran salajengipun.